কোয়ান চাং-হুন

**কোয়ান চাং-হুন** (, , ; জন্ম: ৩০ জুন ১৯৯৪) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব সুওন স্যামসাং ব্লুউইংস এবং দক্ষিণ কোরিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।

২০১০–১১ মৌসুমে, দক্ষিণ কোরীয় ফুটবল ক্লাব সুওন স্যামসাং ব্লুউইংসের যুব পর্যায়ের হয়ে খেলার মাধ্যমে চাং-হুন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৩–১৪ মৌসুমে, দক্ষিণ কোরীয় ক্লাব সুওন স্যামসাং ব্লুউইংসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; সুওন স্যামসাং ব্লুউইংসের হয়ে তিনি ৯০ ম্যাচে ১৮টি গোল করেছেন। অতঃপর ২০১৬–১৭ মৌসুমে তিনি প্রায় ১.৫ মিলিয়ন ইউরোর বিনিময়ে ফরাসি ক্লাব দিজোঁয় যোগদান করেছেন। দিজোঁয় ২ মৌসুম অতিবাহিত করার পর প্রায় ২ মিলিয়ন ইউরোর বিনিময়ে জার্মান ক্লাব ফ্রাইবুর্গের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৩৭ ম্যাচে ৩টি গোল করেছেন। ২০২১–২২ মৌসুমে, তিনি ফ্রাইবুর্গ হতে পুনরায় সুওন স্যামসাং ব্লুউইংসে যোগদান করেছেন।

২০০৯ সালে, চাং-হুন দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় ৬ বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০১৫ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ২৬ ম্যাচে ৬টি গোল করেছেন।

ব্যক্তিগতভাবে, চাং-হুন বেশ কিছু পুরস্কার জয়লাভ করেছেন, যার মধ্যে টানা দুই বছর কে লিগের মৌসুম সেরা একাদশে অন্তর্ভুক্তি অন্যতম। দলগতভাবে, চাং-হুন এপর্যন্ত ৩টি শিরোপা জয়লাভ করেছেন, যার মধ্যে ১টি সুওন স্যামসাং ব্লুউইংসের হয়ে এবং ২টি দক্ষিণ কোরিয়ার হয়ে জয়লাভ করেছেন।

## প্রারম্ভিক জীবন
কোয়ান চাং-হুন ১৯৯৪ সালের ৩০শে জুন তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন। সিউলের ইয়াংজিওন প্রাথমিক বিদ্যালয়ে থাকাকালীন কোয়ান ফুটবল খেলা শুরু করেছেন।

## আন্তর্জাতিক ফুটবল
চাং-হুন দক্ষিণ কোরিয়া অনূর্ধ্ব-১৭, দক্ষিণ কোরিয়া অনূর্ধ্ব-২০ এবং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। ২০০৯ সালের ৬ই আগস্ট তারিখে তিনি জাপান অনূর্ধ্ব-১৭ দলের বিরুদ্ধে ম্যাচে দক্ষিণ কোরিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। দক্ষিণ কোরিয়া অনূর্ধ্ব-২০ দলের হয়ে তিনি ২০১৩ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র কোয়ার্টার-ফাইনাল পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৪ ম্যাচে ২টি গোল করেছিলেন। ২০১৬ সালে তিনি দক্ষিণ কোরিয়া অনূর্ধ্ব-২৩ দলের হয়ে ২০১৬ গ্রীষ্মকালীন অলিম্পিকে অংশগ্রহণ করে ৪ ম্যাচে ৩টি গোল করেছিলেন। চার বছর পর, চাং-হুন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন। তিনি ২০১২ সালের ১১ই নভেম্বর তারিখে অনুষ্ঠিত ২০১২ এএফসি অনূর্ধ্ব-১৯ চ্যাম্পিয়নশিপে ইরান অনূর্ধ্ব-১৯ দলের বিরুদ্ধে দক্ষিণ কোরিয়ার বয়সভিত্তিক দলের হয়ে প্রথমবারের মতো গোল করেছেন।

২০১৫ সালের ২রা আগস্ট তারিখে, মাত্র ২১ বছর ১ মাস ৩ দিন বয়সে, বাম পায়ে ফুটবল খেলায় পারদর্শী চাং-হুন চীনের বিরুদ্ধে অনুষ্ঠিত ২০১৫ ইএএফএফ পূর্ব এশীয় কাপে অংশগ্রহণ করার মাধ্যমে আন্তর্জাতিক ফুটবলে দক্ষিণ কোরিয়ার হয়ে অভিষেক করেছেন। তিনি উক্ত ম্যাচের মূল একাদশে ছিলেন; ম্যাচে তিনি ২২ নম্বর জার্সি পরিধান করে খেলেছেন। ম্যাচটি দক্ষিণ কোরিয়া ২–০ গোলের ব্যবধানে জয়লাভ করেছিল। জাতীয় দলের হয়ে অভিষেকের মাত্র ৩২ দিন পর, দক্ষিণ কোরিয়ার জার্সি গায়ে প্রথম গোলটি করেন; ৩রা সেপ্টেম্বর তারিখে, লাওসের বিরুদ্ধে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

## পরিসংখ্যান
### আন্তর্জাতিক

### আন্তর্জাতিক গোল

## তথ্যসূত্র

## বহিঃসংযোগ
* 
* 
* 
* 
* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:বুন্দেসলিগার খেলোয়াড়
বিষয়শ্রেণী:স্পোর্টস ক্লাব ফ্রাইবুর্গের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:দিজোঁ ফুটবল কোত দরের খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:কে লিগ ১-এর খেলোয়াড়
বিষয়শ্রেণী:সুওন স্যামসাং ব্লুউইংসের খেলোয়াড়
বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার
বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার
বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
বিষয়শ্রেণী:দক্ষিণ কোরিয়ার অলিম্পিক ফুটবলার
বিষয়শ্রেণী:দক্ষিণ কোরীয় প্রবাসী ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:দক্ষিণ কোরিয়ার পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়